CELEX: 32013R1233
Language: lt
Date: 2013-11-29 00:00:00
Title: 2013 m. lapkričio 29 d. Komisijos įgyvendinimo reglamentas (ES) Nr. 1233/2013, kuriuo nustatoma nuo Reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų, taikomų laivų gaubiamaisiais tinklais žvejojant afijas ( Aphia minuta ir Pseudaphia ferreri ) ir paprastąsias smarides ( Spicara smaris ) tam tikruose Ispanijos (Balearų salos) teritoriniuose vandenyse, nukrypti leidžianti nuostata

3.12.2013   
            
            
               LT
            
            
               Europos Sąjungos oficialusis leidinys
            
            
               L 322/17
            
         KOMISIJOS ĮGYVENDINIMO REGLAMENTAS (ES) Nr. 1233/2013
   2013 m. lapkričio 29 d.
   kuriuo nustatoma nuo Reglamento (EB) Nr. 1967/2006 nuostatų dėl minimalaus atstumo nuo kranto ir minimalaus jūros gylio reikalavimų, taikomų laivų gaubiamaisiais tinklais žvejojant afijas (Aphia minuta ir Pseudaphia ferreri) ir paprastąsias smarides (Spicara smaris) tam tikruose Ispanijos (Balearų salos) teritoriniuose vandenyse, nukrypti leidžianti nuostata
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 21 d. Tarybos reglamentą (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių (1), ypač į jo 13 straipsnio 5 dalį,
   kadangi:
   
               (1)
            
            
               Reglamento (EB) Nr. 1967/2006 13 straipsnio 1 dalimi draudžiama naudoti velkamuosius įrankius iki 3 jūrmylių atstumu nuo kranto arba iki 50 m izobatos, kur tas gylis pasiekiamas arčiau kranto;
            
         
               (2)
            
            
               valstybės narės prašymu Komisija gali leisti nukrypti nuo Reglamento (EB) Nr. 1967/2006 13 straipsnio 1 dalies su sąlyga, kad įvykdomos 13 straipsnio 5 ir 9 dalyse nurodytos sąlygos;
            
         
               (3)
            
            
               2012 m. spalio 8 d. Komisija gavo Ispanijos prašymą dėl leidimo nukrypti nuo to reglamento 13 straipsnio 1 dalies taikymo laivams, žvejojantiems afijas (Aphia minuta ir Pseudaphia ferreri) ir paprastąsias smarides (Spicara smaris) gaubiamaisiais tinklais jos teritoriniuose vandenyse Balearų salų autonominėje srityje;
            
         
               (4)
            
            
               prašymas pateiktas dėl laivų, kurie registruoti Balearų salų autonominės srities kaimo ir jūros aplinkos reikalų direktorato tvarkomame jūros registre, yra daugiau kaip penkerius metus vykdę žvejybos veiklą ir kuriems taikomas valdymo planas dėl afijų (Aphia minuta ir Pseudaphia ferreri) ir paprastųjų smaridžių (Spicara smaris) žvejybos laivų gaubiamaisiais tinklais reguliavimo;
            
         
               (5)
            
            
               valdymo planu užtikrinama, kad ateityje žvejybos pastangos nebus didinamos ir numatoma, kad jei kuris nors iš 60 laivų nutrauks veiklą, jį registre galės pakeisti tik tokios pat talpos ir galios ar mažesnės talpos ir galios laivas;
            
         
               (6)
            
            
               Žuvininkystės mokslo, technikos ir ekonomikos komitetas (STECF) 2012 m. lapkričio 5–9 d. plenarinėje sesijoje įvertino Ispanijos prašymą dėl nukrypti leidžiančios nuostatos ir susijusį valdymo plano projektą;
            
         
               (7)
            
            
               Ispanija valdymo planą priėmė Spalio 4 d. Dekretas Nr. 44/2013, kuriuo nustatomas tradicinės žvejybos iš laivų gaubiamaisiais tinklais Balearų salų vandenyse kelioms saloms taikomas valdymo planas (2) pagal Reglamento (EB) Nr. 1967/2006 19 straipsnio 2 dalį;
            
         
               (8)
            
            
               nukrypti leidžianti nuostata, kurios prašo Ispanija, atitinka Reglamento (EB) Nr. 1967/2006 13 straipsnio 5 dalyje ir 9 straipsnyje nustatytas sąlygas;
            
         
               (9)
            
            
               visų pirma, kadangi žemyninio šelfo dydis ribotas, o tikslinės rūšys išsidėsčiusios išimtinai tam tikrose pakrantės rajonų zonose, kuriose gylis mažesnis nei 50 m, žvejybos plotai yra riboti;
            
         
               (10)
            
            
               be to, žuvininkystė negali būti vykdoma su kitais žvejybos įrankiais, neturi didelės įtakos saugomoms buveinėms ir yra labai selektyvaus pobūdžio, nes tinklai velkami vandenyje ir nesiekia jūros dugno. Iš tiesų, rinkimas iš jūros dugno turėtų neigiamos įtakos pagrindinės žvejojamų žuvų rūšims ir dėl labai mažo žvejojamų žuvų dydžio jų selekciją padarytų beveik neįmanomą;
            
         
               (11)
            
            
               nukrypti leidžianti nuostata, kurios prašo Ispanija, būtų taikoma ribotam laivų skaičiui – 60 laivams;
            
         
               (12)
            
            
               atitinkama žvejybos veikla atitinka Reglamento (EB) Nr. 1967/2006 4 straipsnio reikalavimus, nes Ispanijos valdymo plane aiškiai nustatytas draudimas vykdyti žvejybą virš saugomų buveinių;
            
         
               (13)
            
            
               Reglamento (EB) Nr. 1967/2006 8 straipsnio 1 dalies h punkto reikalavimai netaikomi, nes jie susiję su traleriais.
            
         
               (14)
            
            
               kadangi atitinkama žvejybos veikla yra labai selektyvi, jos poveikis aplinkai nereikšmingas ir jai netaikomos Reglamento (EB) Nr. 1967/2006 4 straipsnio 5 dalies nuostatos, ji atitinka nuo Reglamento (EB) Nr. 1967/2006 9 straipsnio 7 dalyje nurodyto minimalaus tinklo akių dydžio reikalavimo nukrypti leidžiančios nuostatos taikymo kriterijus. Todėl 9 straipsnio 3 dalyje nustatytos minimalaus tinklo akių dydžio taisyklės netaikomos;
            
         
               (15)
            
            
               į Ispanijos valdymo planą įtrauktos žvejybos veiklos stebėjimo priemonės ir taip įvykdomos Reglamento (EB) Nr. 1967/2006 13 straipsnio 9 dalies trečioje pastraipoje ir Tarybos reglamento EB Nr. 1224/2009 (3) 14 straipsnyje nustatytos sąlygos;
            
         
               (16)
            
            
               atitinkama žvejybos veikla vykdoma labai nedideliu atstumu nuo kranto ir todėl netrukdo kitų laivų veiklai;
            
         
               (17)
            
            
               Ispanijos valdymo planu užtikrinama, kad sužvejojamas Reglamento (EB) Nr. 1967/2006 III priede nurodytų rūšių žuvų kiekis būtų labai mažas ir kad galvakojai būtų visai nežvejojami;
            
         
               (18)
            
            
               todėl prašymas dėl leidžiančios nukrypti nuostatos turėtų būti patenkintas;
            
         
               (19)
            
            
               Ispanija turėtų laiku ir laikydamasi savo valdymo plane numatyto stebėjimo plano pateikti Komisijai ataskaitą;
            
         
               (20)
            
            
               atsižvelgiant į Ispanijos prašymą, nukrypti leidžiančios nuostatos galiojimo trukmė bus apribota, kad tuo atveju, jei, Komisijai pateiktos ataskaitos duomenimis, naudojamų išteklių būklė pablogėtų, būtų galima nedelsiant imtis taisomųjų valdymo priemonių ir kartu pagerinti mokslinės informacijos bazę, kuria remiantis būtų tobulinamas valdymo planas;
            
         
               (21)
            
            
               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Leidžianti nukrypti nuostata
   Reglamento (EB) Nr. 1967/2006 13 straipsnio 1 dalis netaikoma Ispanijos teritoriniuose vandenyse, esančiuose greta Balearų salų autonominės srities pakrantės, žvejojant afijas (Aphia minuta ir Pseudaphia ferreri) ir paprastąsias smarides (Spicara smaris) laivų gaubiamaisiais tinklais, naudojamais laivų, kurie:
   
               a)
            
            
               registruoti Balearų salų autonominės srities kaimo ir jūros aplinkos reikalų direktorato tvarkomame jūros registre;
            
         
               b)
            
            
               yra daugiau kaip penkerius metus vykdę žvejybos veiklą ir neplanuoja didinti žvejybos pastangų; taip pat
            
         
               c)
            
            
               turi žvejybos leidimą ir kuriems taikomas pagal Reglamento (EB) Nr. 1967/2006 19 straipsnio 2 dalį Ispanijos priimtas valdymo planas.
            
         Šios leidžiančios nukrypti nuostatos taikomos trejus metus po šio reglamento įsigaliojimo.
   2 straipsnis
   Stebėjimo planas ir ataskaita
   Ispanija per trejus metus nuo šio reglamento įsigaliojimo Komisijai pateikia pagal 1 straipsnio c dalyje minimą valdymo plane nustatytą stebėjimo planą parengtą ataskaitą.
   3 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 29 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 409, 2006 12 30, p. 11.
   
      (2)  Decreto 44/2013, de 4 de octubre, por el que establece el Plan de Gestión Pluriinsular para la PESCA con Artes de Tiro Tradicionales en Aguas de las Illes Balears. Butlletí Oficial de les Illes Balears No 137, 5.10.2013, pg. 47345.
   
      (3)  OL L 343, 2009 12 22, p. 1.